ပြောမယုံ ကြုံဖူးမှသိ

ပြောမယုံ ကြုံဖူးမှသိ သည် မြန်မာဆိုရိုးစကား ဖြစ်သည်။

အဓိပ္ပာယ်

“ပြောမယုံ ကြုံဖူးမှသိ” ဆိုသည်မှာ သူတစ်ပါးက ပြောပြသည့် အကြောင်းအရာတစ်ခုကို ကိုယ်တိုင် မကြုံတွေ့မချင်း မယုံကြည်နိုင်ဘဲ ကိုယ်တွေ့ကြုံတွေ့လာမှသာ ယုံကြည်လက်ခံလာရသည်ဟု ဆိုလိုသည်။ လူအများစုသည် မိမိကိုယ်တိုင် မကြုံတွေ့ဖူးသော အရာများအပေါ် သံသယရှိတတ်ကြပြီး ကိုယ်တွေ့ကြုံမှသာ အမှန်တရားကို သိရှိနားလည်နိုင်ကြသည်။ ဤဆိုရိုးစကားသည် လူတို့၏ အတွေ့အကြုံနှင့် သင်ယူလေ့လာပုံကို ဖော်ပြသည့်အပြင် အတွေ့အကြုံ၏ အရေးပါမှုကိုလည်း ထင်ရှားစေသည်။ အခြားသူများ၏ ပြောဆိုချက်များထက် ကိုယ်တွေ့အတွေ့အကြုံသည် ပိုမိုခိုင်မာသော ယုံကြည်မှုကို ဖြစ်ပေါ်စေနိုင်ကြောင်းကိုလည်း ဆိုလိုသည်။

ကိုးကားချက်များ

   “ပြောမယုံ ကြုံဖူးမှသိဆိုတဲ့ စကားလို… ခင်မြင့်ကြီး ချောတယ်ဆိုတာ အပြောနှင့်သာ လွမ်းတယ်၊ ယခု ကိုယ်တိုင်ဒိဋ္ဌ တွေ့မြင်ရတော့ အပြောလောက်မက အချောအလှက ပိုမို၍ နေပါသေးကလား။” [၁၂၇၆] မြင့်၊ ပ။ ၁၃၂။
   “ပြောမယုံ ကြုံဖူးမှသိဆိုတဲ့ စကားလို လောကမှာ လင်ပူဟာ သို့ကလောက် လောင်ကျွမ်းတယ်ဆိုတာ ခုမှ သိတော့တာပဲ။” [၁၃၀၂] ဒီး ဒုတ်၊ ၁၇၊ ၃၀။ ၂၂။

ကိုးကား

Category:မြန်မာဆိုရိုးစကားများ